પ્લાન્ટ્સ અને લૅન્ડસ્કેપનાં એક્સપર્ટ અનીતા ચોપડા કોલાબામાં રહે છે. તે કહે છે, ‘આ વિસ્તારમાં રહેવાનો સમયગાળો મારા જીવનનો શ્રેષ્ઠ સમય છે. મારા વિસ્તારમાં કેટલાંય હેરિટેજ બિલ્ડિંગો છે જે બ્રિટિશ યુગની યાદ અપાવે છે. કોલાબામાં સૌથી મોંઘાથી પ્રમાણમાં દરેક જણના ખિસ્સાને પરવડી શકે એવી હોટેલો આવેલી છે. અહીં સસ્તામાં પણ જમવાનું મળી જાય છે અને શૉપિંગ કરવા માટે શ્રેષ્ઠ માર્કેટો પણ છે. અહીંની સાંજ શાંતિમય અને ઘોંઘાટ વગરની હોય છે. ઑફિસો છૂટવાના સમય પછી આ વિસ્તારમાં શાંતિ હોય છે. સાઉથ મુંબઈ સલામત વિસ્તાર છે અને દરિયો સૌથી નજીક છે. સાંસ્કૃતિક પ્રવૃત્તિઓ એનસીપીએ, બૉમ્બે જિમખાના અને અન્ય ક્લબોમાં થાય છે અને એ પણ આ વિસ્તારમાં છે. આ સ્થળો આ વિસ્તારને એક આગવી ઓળખ આપે છે.’